**Vprašanja za preverjanje znanja**

* Katere od naštetih stvari so značilne za verujoče osebe, za neverujoče pa ne? Vsako trditev utemelji! (mogoče katera velja za oboje?)
* verovati v Boga
* brati verske knjige
* praznovati verske praznike
* učiti se o veri
* Na katera od vprašanj odgovarjajo **verstva**, na katera pa **znanost**? Utemelji!
* kdo je ustvaril vesolje
* kako je nastalo vesolje
* je življenje po smrti
* zakaj so izumrli dinozavri
* Ali so verstva in znanost pri razlagi teh vprašanja nujno v sporu?

**Svetovna verstva:**

* Zakaj za nekatera verstva pravimo, da so svetovna? Naštej jih!
* Na zemljevidu sveta pokaži, kje približno prevladujejo: krščanstvo, judovstvo, islam, hinduizem, budizem, kitajske religije in tradicionalna verstva.
* Naštej verske simbole nekaterih svetovnih verstev.
* Pojasni razliko med pojmoma monoteistična in politeistična verstva. Znaš povedati primer?

**JUDOVSTVO**:

* Katere pomembnejše osebe iz judovske zgodovine poznaš?
* Pojasni pojma sinagoga in rabin, kaj je bil holokavst/šoah?
* Lahko pojasniš, zakaj štejemo judovstvo za svetovno verstvo, čeprav ima samo 14 milijonov vernikov?

**KRŠČANSTVO**:

* Katero verstvo je najbolj razširjeno na svetu? Koliko % svetovnega prebivalstva pripada kristjanom?
* Katero verstvo je najbolj razširjeno v Sloveniji? Koliko % Slovencev je kristjanov?
* Kaj veš o Jezusu Kristusu (kdaj je živel, kaj je učil…?).
* Kaj je Jezus učil? Katere dele Jezusovega nauka sprejemajo za moralna pravila tudi neverujoči?
* Kako je sestavljeno Sveto pismo? Katere dele SP priznavajo Judje, katere dele pa kristjani?
* Pojasni razliko med pojmoma kristjan in katolik!
* V 16. stoletju se je pričela reformacija, ki je zahtevala spremembe znotraj takratne katoliške cerkve. Kakšna je glavna posledica tega gibanja?
* Cerkev se je v preteklosti pogosto delila. V zadnjih desetletjih pa se vedno bolj poudarja ekumensko gibanje. Kaj ta izraz pomeni? Se ti zdi to gibanje pozitivno?
* Božič in velika noč sta največja krščanska praznika. Takrat imamo vsi Slovenci državni praznik (dela prost dan) – tudi tisti, ki ne verujejo. Se ti zdi to prav? Utemelji!
* Naštej dva krščanska obreda.

**ISLAM**:

* Pojasni razliko med pojmoma **islam** in **musliman**.
* Kakšen simbol predstavlja islamske države?
* Koliko muslimanov je v svetovnem merilu, koliko v Sloveniji?
* Temelji islama: pet stebrov islama
* Zakaj je Mohamedov beg iz Meke v Medino leta 622 n. št. pomemben za muslimane?
* Kakšna je razlika med **Mohamedom** in **Alahom**?
* Pojasni pojem džihad.
* Po napadu na WTC v New Yorku 11. 9. 2001, so nekateri Američani pričeli uničevati trgovine ter restavracije, samo ker so bile v lasti muslimanov. So ravnali prav? Utemelji!

**VZHODNA VERSTVA:**

* Naštej vzhodna verstva ter pokaži na zemljevidu, kje približno se nahajajo.
* Je hinduizem politeistično verstvo? Naštej vsaj dva bogova.
* Predstavljaj si, da imaš prijatelja, ki je hindujec. Razlagaš mu, da si imel na dopustu veliko smolo, saj ti je šlo vse narobe: hotel je bil neudoben, hrana slaba, postrežba neprijazna… Kako bi ti tvoj prijatelj razložil, zakaj te je vse to doletelo?
* Predstavljaj si, da imaš dobrega prijatelja, ki živi v Tibetu in je budist. Razlagaš mu, da si nenehno nesrečen, čeprav živiš udobno življenje. Kako bi ti prijatelj razložil, zakaj si nesrečen?
* Pojasni pojem reinkarnacija!
* Kateri svetovni verstvi poznata reinkarnacijo?
* Če si v življenju neprijazen do drugih ljudi, ne poznaš sočutja, lažeš… boš po hindujskem verovanju v naslednjem življenju (izberi: svečenik, uspešen trgovec, revež)?
* Če si v življenju prijazen, pripravljen pomagati drugim, spoštljiv do ljudi in živali, boš v naslednjem življenju … svečenik, uspešen trgovec, revež?
* Kaj je učil modrec Konfucij? Misliš, da se mladostniki tvojih let ravnajo po njegovih načelih? Utemelji!

**TRADICIONALNA VERSTVA**

* Kaj je značilno za tradicionalna verstva?
* Katere tipične značilnosti teh verstev poznaš?
* Pojasni pojem tabu.

**VERSKA STRPNOST V SODOBNI DRUŽBI**

* 7. člen slovenske ustave se glasi: Država in verske skupnosti so ločene.

Pojasni ta stavek in navedi primer

* V vasi več desetletij propada cerkev, ki je v notranjosti poslikana s freskami slovenskega srednjeveškega slikarja. Vaščani bi jo radi obnovili. Kdo bi moral prispevati denar za obnovo? Zakaj?
* V ustavi republike Slovenije piše: Verske skupnosti so enakopravne; njihovo delovanje je svobodno. Pojasni to določbo in navedi primer.
* V slovenskem kraju želijo muslimani, ki so sicer v manjšini, zgraditi džamijo. Imajo pravico do tega? Utemelji! Kdo bi moral prispevati denar za gradnjo? Zakaj?
* Ena od človekovih pravic pravi, da *so si ljudje med seboj enaki ne glede na barvo kože, spol, narodnost,* ***vero ali prepričanje****.*

Misliš, da je komu v Sloveniji kršena pravica do enakosti ne glede na vero ali prepričanje? Navedi primer!

* Katero mesto je sveto mesto za Jude, kristjane in muslimane?
* S katerim svetovnim verstvom bi povezal naslov glasbene skupine:

Tabu

Nirvana

Sidharta

Karma